Public procurement notice: Contract Notice
Published: 2021-07-05
Buyer: Sarastia Oy
Country: FI
Contract type: Works
Procedure: Open procedure
CPV classification: 44211000 | 45000000: Construction work | 45100000: Site preparation work | 45210000: Building construction work | 45300000
Estimated value: 21100000 EUR
Submission deadline: 2021-08-09
Award criteria: The most economic tender

Technical requirements: Sarastia Oy:n Hankintapalvelut pyytää tarjoustanne siirtokelpoisista vuokrattavista elementtirakennuksista tarjouspyyntöasiakirjojen mukaan. Hankinta on luonteeltaan rakennusurakka. Kilpailutus suoritetaan avoimena menettelynä, jonka valintaperusteena on kokonaistaloudellinen edullisuus ja vertailuperusteena paras hinta-laatusuhde. Hinnan painoarvo on 0 p ja laadun 100 p. Tarjouspyynnössä ei pyydetä hinnoittelemaan rakennuksia, vaan lopulliset asiakkaalle vuokrattavat rakennukset määritellään sopimuskauden aikana esiintyvien tarpeiden mukaan ja niistä järjestetään erilliset minikilpailutukset tilaajien toimesta. Puitejärjestelyyn valitaan korkeintaan 10 hyväksyttävissä olevaa tarjoajaa. Valinta tapahtuu tarjoajien pisteytysjärjestyksessä. Mikäli useampi tarjoaja ansaitsee tarjouksellaan saman verran pisteitä, hankintayksikkö suorittaa puolueettoman arvonnan, jolla valitaan voittaja. Arvonta on oikeuskäytännössä hyväksytty tapa. Osatarjouksia tai vaihtoehtoisia tarjouksia ei hyväksytä. Tarkemmat tiedot vertailuperusteista ja pisteytyksestä on esitetty tarjouspyynnössä.
Puitesopimukset ovat määräaikaisia, kestoltaan neljä (4) vuotta. Puitesopimusten irtisanomisaika on hankintayksikön, toimittajan sekä tilaajien osalta kuusi (6) kuukautta. Puitejärjestelyn perusteella tehtävät yksittäiset tilaajan ja toimittajan väliset vuokrasopimukset tai leasingvuokrasopimukset voivat olla voimassa pidempään kuin varsiainen puitesopimus. Vuokrasopimuksen optioksi voidaan tilaajan toimesta asettaa myös rakennuksen lunastusmahdollisuus. Vuokra- ja leasingvuokrasopimusten on noudatettava varsinaisen puitesopimuksen sisältöä ja reunaehtoja, eikä niissä saa milloinkaan olla tilaajan kannalta heikompia ehtoja kuin puitesopimuksessa. Toimittajavalinnan logiikka ja puitejärjestelyn sisältämän minikilpailutuksen suorittaminen on esitetty tarjouspyynnön liitteenä olevassa sopimusluonnoksessa.
Hankintapäätös ei luo sopimussuhdetta hankintayksikön ja valittujen toimittajien välillä, vaan sopimus syntyy sitten, kun hankintapäätös on saanut lainvoiman tai markkinaoikeus on antanut sopimukselle täytäntöönpanoluvan ja molemmat sopijapuolet ovat allekirjoittaneet sopimuksen. Sopimukseen sitoutuneet tilaajat siirtyvät sopimuksen piiriin välittömästi sopimuskauden astuttua voimaan tai viimeistään nykyisten vastaavien hankintasopimustensa päätyttyä. Sopimuskauden aikana sopimusta on mahdollista laajentaa sopimusluonnoksen liitteessä 1 mainitulla tavalla. Tarjoaja sitoutuu siihen, että hankintayksikkö saa luovuttaa sopimuksen perustiedot sopimusluonnoksen liitteessä 1 mainituille Sarastian asiakasyhteisöille pyytämättä ensin lupaa tarjoajalta.
Tarjoaja sitoutuu tarjouksellaan kaikkiin tarjouspyynnössä esitettyihin ehtoihin. Tarjoajalla ei ole oikeutta asettaa tarjoukseensa omia ehtoja. Sopimus ei sisällä määräostovelvollisuutta, eikä sopimuskumppaniksi valitulle tarjoajalle synny yksinoikeutta sopimuksen mukaisten tuotteiden ja paveluiden tarjoamiseen. Tarjouspyynnön vastaisia, myöhässä toimitettuja tai muutoin oleellisesti virheellisiä tarjouksia ei hyväksytä, vaan tarjoaja suljetaan hankintamenettelystä hankintalain nojalla. Tarjoajaa sitoo huolellisuusvelvoite oman tarjouksensa sisällöstä ja täsmällisyydestä.
Huom.: Tarjouspalvelun käyttöön liittyvissä ongelmissa tarjoajan tulee olla yhteydessä Cloudia-tukeen: tuki@cloudia.fi / p. +358 207661077. Sarastia Oy ei vastaa tarjouspalvelu.fi-toimittajaportaalista.
Hankinta sisältää siirtokelpoiset tilaajan tarpeiden perusteella toimitettavat elementtirakennukset ja niihin kohdistuvat pakolliset sekä erikseen sovittavat palvelut. Rakennuksia käytetään / tarvitaan sekä väistötiloiksi että pysyvämpään käyttöön. Yli kahden (2) vuoden vuokra-ajalle toimitettavien rakennusten on täytettävä pysyvän rakentamisen määräykset. Tilaaja hankkii rakennukset vuokralle tai leasingvuokralle puitesopimustoimittajien kesken suorittamallaan kevennetyllä kilpailutuksella (minikilpailutuksella). Tilaajalla on oikeus sisällyttää hankintaan optio rakennuksen lunastukseen tilaajan omaan taseeseen. Lisäksi tilaajalla on oikeus sisällyttää hankintaan optio tonttia koskevista maanrakennustöistä ja kunnallistekniikan asennustöistä sekä erinäisistä vuokrasopimuskauden aikaisista lisäpalveluista. Tilaaja määrittää optiot minikilpailutuksen tarjouspyyntöasiakirjoihin ja päättää niiden käytöstä itsenäisesti.
Tontille kohdistuvat raivaus-, perustus- ja pohjatyöt sekä kunnallistekniikan asennustyöt ja muut LVIS-työt voidaan toteuttaa tilaajan toimesta omana työnä, erikseen hankittavana urakkana tai osana rakennuksen minikilpailutusta tarjoajan järjestämänä. Näin ollen tarjoajalta on saatava myös erinäisiä työmaa-, toimitus- ja asennuspalveluita, joista tilaaja ja tarjoaja voivat sopia puitesopimuksen reunaehtojen mukaan tilauskohtaisesti. Minikilpailutusten vertailuperusteena on aina kokonaistaloudellinen edullisuus.
Rakennusten ja niihin kohdistuvien palveluiden on täytettävä kaikki tarjouspyyntöasiakirjoissa mainitut vaatimukset sekä tapauskohtaisesti tilaajan minikilpailutuksella asettamat tarkennetut / uudet vaatimukset. Tarjoaja vastaa rakennukseen liittyvästä suunnittelusta, lupa-asioiden hoitamisesta, varsinaisesta rakentamisesta, rakennuksen siirtämisestä tontille, sen pystyttämisestä ja varustelusta sekä vuokrakauden lopussa purkamisesta ja tontin ennallistamistöistä tilaajan kanssa sovitun vastuujaon mukaan. Lisäksi tarjoaja vastaa sopimuskauden aikaisista huolto- ja ylläpitotöistä sovitun mukaan.
Tarkemmat tiedot hankinnan kohteesta kriteereineen on esitetty tarjouspyynnön osiossa Hankinnan kohteen kriteerit.
Tilaajilla on oikeus sisällyttää vuokrasopimuksiin lisähankintamahdollisuutena optio rakennuksen lunastukseen, tontin raivaus-, pohja- ja perustustöihin, kunnalistekniikan asennustöihin ja muihun LVIS-asennustöihin sekä erinäisiin vuokrakauden aikaisiin lisäpalveluihin. Tilaaja kirjaa optioehdot minikilpailutusta koskeviin tarjouspyyntöasiakirjoihin ja päättää option hyödyntämisestä itsenäisesti.
Asianosaisen on tehtävä hankintaoikaisuvaatimus tai valitus markkinaoikeuteen 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin hankintapäätösasiakirjat sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä.


Award value: 21100000